Indlæg på NNIT`s generalforsamling torsdag d. 14. marts 2024

Mit navn er Bjarne Kongsted.

Jeg har bedt om ordet på jeres generalforsamling, idet jeg er repræsentant for Dansk Aktionærforening. Vi er en forening og interesseorganisation for ca. 17.000 medlemmer der repræsenterer de private investorers interesser, blandt andet på danske selskabers generalforsamlinger.

NNIT-Koncernen leverer en bred vifte af IT—og konsulentløsninger internationalt, men selvfølgelig også her i landet. I beskriver jer selv som værende med til at optimere interne virksomhedsprocesser, produktion salg og kundeoplevelser. Få den rigtige teknologi til at gøre dine data rettidige, troværdige og sikre, kan man læse på jeres hjemmeside.

Men man kan også læse om ”Det nye NNIT”! Opsplitningen af NNIT kommer til at forandre det danske it-marked, kunne man læse i Computerworld. Det lykkedes i foråret at få udskilt den udfordrede infrastrukturdivision så den ikke længere var under NNIT`s paraply.

Vi strammer organisationen op efter frasalget, det er en del af den nye organisation udtalte den administrerende direktør! Så intet er statisk og slet ikke i en IT-virksomhed.

Og det er nok meget godt når man kigger på regnskabstallene, herunder specielt for 4. kvartal. Selskabet får forbedret forretningsresultaterne betydeligt efter lanceringen af den nye strategi.

Så allerede i efteråret 2023 kom den første opjustering med en forventning om en vækst i omsætningen på omkring 15%. Tidligere havde selskabet forventet en vækst på 10%. En mærkbar stigning.

Det medførte til gengæld ikke medvind i IT-sejlene, da det endelig regnskab blev fremlagt i februar i år. Til trods for en betydelig vækst i både i omsætning og resultat. Det kostede 10% på kursen, som dog har rettet sig, så kursen på en NNIT-aktie nu er det højeste den har været i 2 år. Og med en stigning på 50% gennem det seneste år.

Man kan i det fremlagte regnskab læse at forventningerne til 2024 viser en profitmargin på 8-9% og en vækst i omsætningen på 10%. Den adm. direktør Pær Fors udtaler at 2023 var et transformationsår, hvor NNIT blev relanceret som en ren spiller indenfor IT-konsulent branchen.

Før dette regnskabsår har en omstrukturering i ledelsen kostet på bundlinjen. Tab af forretningsområder og opsagte medarbejdere medførte ligeledes tab.

Men alt sammen har givet bedre regnskabstal for 2023. Og det er jo det det handler om, når man taler om en virksomhed der er noteret på Børsen.

Har 2023 budt på ekstraordinære udfordringer og hvordan er selskabet gearet til at møde urolige tider, herunder stigende priser, manglende leverancer, flaskehalse, uro på de finansielle markeder, krig i Europa og hvad kan disse ting betyde for konkurrence situationen.

Huset markedsfører troværdighed, autenticitet, fleksibilitet og åbenhed kunne man læse da NNIT flyttede ind i sit nye domicil i Søborg. Man skal lede lidt efter det, stod der også at læse, men finder man først derned er det besværet værd.

Nu forstår jeg at man opgiver adressen her på Østmarken og vender blikket mod Weidekampsgade i København S. Giver trykket på det indre København ikke anledning til overvejelser om hvorvidt medarbejdere og kunder kan komme til NNIT´s nye HQ uden de store trafikale udfordringer. Er det et åbent tal, hvor meget en sådan flytning kommer til at koste?

Innovation, omstrukturering og en visionær ledelse gør at vi fortsat har tiltro til NNIT`s fremtid som en stor og stærk spiller på IT-området.

Måske det kun er mig der ikke har kunnet finde en dansk pixie udgave af anual report. Selvom man er en international koncern, så ved jeg selskabet har mange danske investorer og mange af dem foretrækker en dansk udgave af regnskabet. Er det blot mig eller findes der en dansk udgave…….

Til slut vil jeg ønske medarbejdere, ledelse og bestyrelse et godt arbejdsår 2024. – Tak for ordet!

Bjarne Kongsted

Marts 2024

Efterskrift:

30 personer deltog incl. Personale

Personalet plejer at sidde på første række, men en aktionær foreslog at de skulle på bagerste og det kom de så.

68% af kapitalen tilstede

Dirigent: Louise Korpela

Bestyrelsesformand Carsten Dilling:

Koncernomsætning 1,7 mia

Leverer kun høj kvalitet til IT-kunderne

En medarbejderundersøgelse viste stor tilfredshed hos ansatte

ESG: vigtigt emne – vægter transparent højt.

Effektiv og ansvarlig ledelse

Alle medarbejdere bliver løbende uddannet

16700 aktionærer

Novo ejer 51%

Mere fokus på den operationelle del

I god form til 2024

NNIT har tidligere levet i en ustabil periode

Opdeling i regioner har vist sig at være rigtig

DK: offentlige og private kunder

Globalt: Live Science

Står godt rustet til fremtiden

Flytning er en marginal investering

At flytte er en god business Case

Ingen udbytte – tidligere store tab

NNITs generation bor i KBH